Nädalavahetusel tõi endine urvastelane Salme Leonoore Tiro (neiuna Oja) kirikusse sugupuude näitusele veel neli sugupuu-uurimust. Need on Laud, Vink, Sool ja Oja, kust pärinevad ka Salme Tiro esivanemad.  Salme Tiro ütles, et sugupuude näituse kokkupaneku ajal oli ta parasjagu  Slovakkias ning nii jäid tema koostatud sugupuud esialgu lauasahtlisse. Laupäeval oli aga Urvastes suur Tammiste suguvõsa kokkutulek, tänu millele Salme taaskord kodukanti sattus.  Sugupuude näitus on avatud augusti lõpuni T, K, R ja P kell 9-11.  AIRI HALLIK-KONNULA     Kellamees Riho Tenn, Salme Tiro ning tema tütar, Jüri gümnaasiumi direktor Maria Tiro Urvaste kirikus.